बजट में किसानों को राहत ने मिलने से भाकियू ने वित्तमंत्री का फूंका पुतला
वितमंत्री कैप्टन अभिमन्यु द्वारा पेश किए गए हरियाणा के बजट में किसानों की अनदेखी के आरोप लगाते हुए मंगलवार को भारतीय किसान यूनियन पदाधिकारियों ने वित्तमंत्री का पुतला फूंका। मंगलवार को असंध रोड स्थित किसान भवन के सामने जिलाध्यक्ष जयकरण कादियान, उपप्रधान बिंटू मलिक के नेतृत्व में जिलेभर से भाकियू पदाधिकारी इकट्ठा हुए और नारेबाजी कर रोष जताया।
भाकियू जिला प्रधान जयकरण कादियान, प्रदेश महासचिव सुरेश दहिया जिला उपप्रधान बिंटू मलिक ने कहा कि बजट में पूरी तरह किसानों की अनदेखी की कई है। बजट में किसान की आय बढ़ाने पर ठोस निर्णय नहीं लिया। फसल बीमा के नाम पर बैंकों के कर्जदार किसानों के खातों से राशि काट ली गई और उन्हें इसका ब्याज तक भुगतना पड़ रहा है। ऋण माफी और किसानों की दयनीय हालत में सुधार के लिए कदम नहीं उठाए गए। जयकरण कादियान ने कहा कि किसान हितैषी कहने वाली भाजपा सकरार की अब पोल खुल चुकी है। किसानों के दयनीय हालत के लिए भाजपा की किसान विरोधी नीतियां भी जिम्मेवार है। इस अवसर पर आजाद सिंह मलिक, ओमप्रकाश जाटल, कर्ण सिंह, दीपचंद देशवाल, सुधीर जाखड़ मौजूद रहे।
hin_Deva hin_Deva hin_Deva